# เบจิต้า
เบจิต้า  เป็นตัวละครในเรื่องแต่งชุดดราก้อนบอล สร้างสรรค์โดยอากิระ โทริยามา ปรากฏตัวครั้งแรกในหนังสือการ์ตูนตอนที่ 204 ลาก่อน ซุนโงคู ซึ่งตีพิมพ์ลงในนิตยสารโชเน็นจัมป์รายสัปดาห์ ฉบับวันที่ 7 พฤศจิกายน พ.ศ. 2531

เบจิต้าเป็นเจ้าชายของชาวไซย่าซึ่งเป็นเผ่าพันธุ์นักรบต่างดาว เป็นคนหยิ่งทะนงในศักดิ์ศรีและฝึกฝนตัวเองอย่างหนัก มักกล่าวถึงเชื้อสายอันสูงส่งของตัวเองหลายครั้งตลอดเนื้อเรื่อง เขาเชื่อว่าตัวเองควรถูกยอมรับให้เป็นนักรบที่แข็งแกร่งที่สุดในจักรวาล และหลังจากพ่ายแพ้ให้กับโกคูหมกมุ่นกับการฝึกฝนตัวเองให้เหนือกว่าโกคูให้ได้ หลังจากฟรีเซอร์ถูกปราบลง เบจิต้าก็เข้าร่วมกับฝ่ายตัวเอกของเรื่อง และร่วมต่อสู้กับศัตรูตัวใหม่ๆ ที่สำคัญ เช่น เซลล์ จอมมารบู บีรุส ซามัส และโบรลี บทบาทของเบจิต้าในเนื้อเรื่องค่อยๆ เปลี่ยนจากบทบาทศัตรูเป็นตัวเอกนอกแบบ (antihero) และกลายเป็นตัวเอกอย่างสมบูรณ์ โดยยังคงความเป็นคู่ปรับกับโกคูเอาไว้อยู่

เบจิต้าเป็นตัวละครที่ถูกยอมรับว่ามีความโดดเด่นที่สุดตัวหนึ่ง ไม่ใช่แค่เพียงในฐานะตัวละครในเรื่องชุดดราก้อนบอล แต่ยังโดดเด่นในฐานะตัวละครในประวัติศาสตร์หนังสือการ์ตูนและอะนิเมอีกด้วย โดยมักถูกยกตัวอย่างขึ้นในฐานะตัวละครคู่ปรับ จากบทบาทในเรื่องและการพัฒนาของตัวละคร ตลอดทั้งการ์ตูนชุดดราก้อนบอล และดราก้อนบอลซูเปอร์

 เนื้อเรื่องย่อ 
เบจิต้าที่ 4 คือเจ้าชายแห่งดาวเบจิต้า มีพ่อคือราชาเบจิต้าที่ 3 เบจิต้า นัปปะและราดิซรอดจากการระเบิดเพราะกำลังทำภารกิจ ไม่สนคำสั่งรวมตัวของฟรีเซอร์ กับถูกหลอกใช้รับจ้างรุกรานดาวต่าง ๆ ไปขาย พอราดิซถูกฆ่าได้รับข้อความตนกับนัปปะบุกโลกในอีก 1 ปี พอมาถึงพวกตนฆ่า ยามูชา เจาสึ เทนชินฮัง พิคโกโร่ สู้สูสีกับโกคูจนชนะ แต่ก็แพ้คุริริน โกฮัง ยาจิโรเบ้จนหางขาด หนีขึ้นยานไป พอพักฟื้นหายดีเก่งกว่าเดิมรู้เทคนิคคุมพลังกับจับสัมผัสจิตได้ บุกดาวนาเม็กหวังขอพรก่อน แต่พอรู้ว่าฟรีเซอร์คือคนทำลายดาวเบจิต้ากับหลอกใช้แต่แรกจึงโกรธแค้น ป่วนพวกฟรีเซอร์กับโกฮังไปเรื่อย พอพวกกินิวมา จึงช่วยพวกโกคูสู้ กับถูกฟรีเซอร์ฆ่าตาย ก่อนตายบอกความจริงเรื่องดาวเบจิต้า พอถูกคืนชีพด้วยดราก้อนบอลของโลกพร้อมชาวนาเม็ก พอโกคูกลับมา ตนอยู่ฝึก กับอยู่กินกับบูลม่าซึ่งเป็นลูกสาวเจ้าของบริษัทแคปซูล คอร์ป ได้แต่งงานด้วยกัน มีลูกด้วยกัน 2 คน เป็นลูกชายกับลูกสาว ชื่อ ทรังคซ์ กับ บูรา(บรา) ตนหยิ่งผยองตัวเอง อยากเอาชนะโกคู และตอนที่สู้กับเซลนั้น เบจิต้าก็ถึงกับแพ้อย่างราบคาบ ไม่ชอบฟังคนอื่น แต่ถ้าได้เห็นจริง ก็จะรับฟัง ในภาค GT(จักรวาลคู่ขนาน) เวจีต้าอายุมากขึ้น จึงเริ่มไว้หนวดเพื่อที่จะให้เหมือนกับราชาเบจิต้า แต่โกนออกในภายหลังเพราะบราลูกสาวที่น่ารักบอกว่าหนวดไม่เข้ากับหน้าของเขา และบลูม่ากับจีจี้ยังหัวเราะเรื่องที่เขาช็อกเพราะคำพูดของลูกสาวอีกด้วย

ครอบครัว
 ราชาเบจิต้า (พ่อ)
 บูลม่า (ภรรยา)
 ทรังคซ์ (ลูกชาย)
 บรา หรือ บูร่า (ลูกสาว)
 ทาร์เบิล (น้องชาย)
 ชิกุเระ (น้องสะใภ้)

สิ่งที่กลัว
ฟรีเซอร์ (อดีตเคยกลัว) เทพเจ้าแห่งการทำลายล้าง, การพ่ายแพ้, หนอน
 ท่าไม้ตาย 
 การ์ลิคกัน (Garlic Gun) - เป็นท่าใช้กับโกคู ตอนสู้กันครั้งแรก (ที่ต้านกับพลังคลื่นเต่าผสมหมัดไคโอ 3 เท่า)
 บิ๊กแบงค์แอ็ทแท็ก (Bigbang Attack) - เป็นท่าที่ใช้จัดการกับหมายเลข 19
 ไฟนอลแฟลช (Final Flash) - เป็นท่าที่ใช้กับเซลล์ร่างสมบูรณ์
 ไฟนอลชาร์ยแอ็ทแท็ก (Final Shine Attack) - เป็นท่าใหม่ที่เบจีต้าคิดค้นขึ้น ใช้กับซูเปอร์หมายเลข 17 ในภาค GT
 ไฟนอลเอ็กโพลชั่น (Final Explosion) - เป็นท่าไม้ตายเสียสละตัวเอง โดยได้ใช้กับจอมมารบู, ใช้ในมังงะของ Dragon ball Super ตอนที่ต่อสู้กับซามัสฟิวชั่น และตอนต่อสู้กับเทพเจ้าแห่งการทำลายล้างท็อปโปะ

 เกี่ยวกับเวจิต้า 
 ชื่อของเวจีต้า มาจาก "Vegetable" ที่แปลว่า ผัก